Document ID: 32006D0650

KOMISIJOS SPRENDIMAS
2006 m. rugsėjo 25 d.
iš dalies keičiantis Sprendimo 2005/393/EB nuostatas dėl ribojimų taikymo zonų, susijusių su mėlynojo liežuvio liga
(pranešta dokumentu Nr. C(2006) 4227)
(Tekstas svarbus EEE)
(2006/650/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 3 dalį,
kadangi
(1)
Direktyvoje 2000/75/EB nustatytos kontrolės taisyklės ir priemonės, skirtos kovoti su mėlynojo liežuvio liga Bendrijoje, taip pat apsaugos ir priežiūros zonos bei draudimas išvežti gyvūnus iš šių zonų.
(2)
2005 m. gegužės 23 d. Komisijos sprendime 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų bei per tas zonas taikomų reikalavimų (2) numatyta nustatyti bendrąsias geografines sritis, kuriose valstybės narės turi nustatyti apsaugos ir priežiūros zonas (toliau - ribojimų taikymo zonas), susijusias su mėlynojo liežuvio liga.
(3)
2006 m. rugpjūčio mėn. viduryje ir rugsėjo mėn. pradžioje Belgijai, Vokietijai, Prancūzijai ir Nyderlandams paskelbus apie mėlynojo liežuvio ligos protrūkius, Komisija keletą kartų iš dalies keitė Sprendimo 2005/393/EB nuostatas dėl atitinkamų ribojimų taikymo zonų nustatymo.
(4)
2006 m. rugsėjo 8 d. Nyderlandai pranešė Komisijai apie naują patvirtintą galvijų mėlynojo liežuvio ligos atvejį šiaurinėje šalies dalyje. Atsižvelgiant į šiuos naujai nustatytus faktus ribojimų taikymo zoną reikėtų išplėsti, kad ji apimtų visą Nyderlandų teritoriją.
(5)
Vokietijai pateikus pagrįstą prašymą, reikėtų iš dalies keisti nustatytas Vokietijos ribojimų taikymo zonas.
(6)
Todėl Sprendimą 2005/393/EB reikėtų atitinkamai iš dalies pakeisti.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/393/EB I priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2006 m. rugsėjo 25 d.

Labels: 0
3
8
6
18